**Reglemênt vör daelname aan de wédstriêd vör ‘t vastelaovendjlidje van V.V. De Rogstaekers 2017**

**ALGEMEIN BEPAOLINGE:**

* Edere **uutveurendje-tekstdichter-componist** moog ’n onbepêrkt aantal lidjes insteure.
* De tekst mot in ’t WIEËRTER dialect geschrieëve zeen.
* ‘t Ingesteurdje lidje mot originieël zeen in tekst en melodie.
* **Vör** eder lidje mot op ‘n originieël inschriêfformeleer ingevöldj waere.
* ‘t Winnendj lidje deentj op ALLE Rogstaekers-aktiviteite gezoonge te waere (Boonte Aovendje, Boonte Wichtermiddig, Herrensitzung, Abdikasie, Preensereceptie, Schoeëlefieëst). As det ângers és zal dit in oeëverlég gebuuëre mét De Rogstaekers of de organizieërendje kemissie. De besloêtvorming in dieëze ligktj in hang van De Rogstaekers Wieërt.

**MENEER VAN INSTEURE:**

De inzending deentj aan de volgendje criteria te voldoon:

* De meziek mot op noeëteschrift aangeleverdj waere, mét dao oonger de tekst (beejgaondj e vuuërbieëldj).
* Dudelik mot zeen beej welke noeëte welke tekst huuërtj.
* Allein de înkel melodie uutschriêve, **dus neet** mieërstummig.
* De melodielien mot vörzeen waere van akkoeërde/symbole.
* Meziek mot vörzeen zeen van intro, tössespel en e slot.
* ‘t Refrein en de koeplette hove mer eîne kieër uutgeschrieëve te waere. Van de ânger koeplette hooftj allein mer de tekst aangeleverdj te waere, behâlve als d’r groeëte variatie inne koeplette zitj.
* De inzendinge motte vörzeen zeen van ‘n towlichting di-j aangeuft wi-j ’t nummer straks uutgeveurdj mot waere, mét betrékking tot sfeer, tempo, zânk etc. LÉTJ OP : dieës towlichting moog in tekst zeen. ‘t Inschriêfformeleer, per nummer, mot ongerteîkendj zeen doeër de **UUTVEURENDJE** TEKSTSCHRIÊVER EN DE COMPONIST.
* Inzendinge di-j neet komplieët zeen waere neet geakseptieërdj.
* De sloêting van **de inzendtermiên és vrieëdig 2 september 2016 Nao dieëze datum waere GEIN lidjes mieër geakseptieërdj.**
* De inzendinge dene te waere gesteurdj/digitaal nao b.weekers@mokrupak.nl
* Vör vraoge kujjae contact opneme met Berto Weekers (tel. 06-51187197)

**SELEKSIE:**

Doeër de De Rogstaekers weurtj ‘n seleksiekemissie beneumtj di-j alle inzendinge beoeërdeiltj. De Vastelaovundjschlager weurtj ten gehuuëre gebrachtj op de 11e vanne 11e in de foyer van ’t Munttheater.

V.V De Rogstaekers kân, allein nao oeëverlég mét de **uutveurendje** tekstdichter/componist, klein verângeringe aanbrînge aan tekst en/of muziek, om daomej de kwaliteit te verbaetere. Dit zal neet mieër kunne nao de opname.

**Van ut lidje dêt doeër de jury weurtj uutgekoeëze as ut bêste lidj, weurtj ’n geluidsopname gemaaktj. De uuteindelikke beslissing woeë lidje weurtj opgenoome, ligt beej V.V. de Rogstaekers.**

 **De jury bepaoltj weem de winnaar weurtj van ’t Wieërter Vastelaovendjschlager en daome-j ’t Vastelaovendjlidje van Wieërt (vör V.V. de Rogstaekers) weurtj.**

**De indjuutslaag, zoeë-as doeër de jury, bepaoltj es definitief en onherroepelik.**

**GEBROÊK VAN INZENDINGE:**

De **uutveurendje** tekstdichter en componist drage **de rechte van publikâsie vör ’t gehieële Vastelaovendjsezoên woeëvör de winnendje lidjes waere uutgekoeëze (2016-2017) oeëver** aan De Rogstaekers Wieërt.

V.V. De Rogstaekers zal bepaole in welke studio de opnames van de lidjes zulle plaatsvînge (kiektj ouch beej ‘insteure’).

**Vör de opname van ut uutgekoeëze lidjes betaaltj de uutveurendje ’n bedraagt van € 200,--. Dit bedraag mot uuterlik 1 november 2016 op raekeningnummer NL 21 RABO 0176 9868 47 t.n.v. V.V. Rogstaekers zeen beejgeschrieëve**

**Heejme-j kriegtj de uutveurendje de beschikking oeëver ‘ne geluidsbând van ’t lidje en de towzegging van V.V. De Rogstaekers det hae, vör ’n onkostevergeujing van € 100,--, 2 optrei-jes moog verzörge tiedes ’n aktiviteit van V.V. de Rogstaekers (wieter aafspraoke waere met de betrokke kemissie van V.V. de Rogstaekers gemaaktj). De artiest zal waal oeëver un beijjer rippertoir beschikke ( d.w.z. ) mieër dan 2 lidjes, um vör de vergeujjing in aanmerking te kaome.**

De tekstdichter/componist kân nao oeëverlég mét V.V. De Rogstaekers zien lidje insteure nao ‘ne wédstriêd (b.v. LVK) De inschriêving heejvör és ‘n eige verantwoeërdelikheid van de tekstdichter/componist. V.V. De Rogstaekers zörgtj allein vör de aanlevering heejvan.

**AANSPRAKELIKHEID:**

V.V. De Rogstaekers héltj zich ‘t recht vuuër um e lidje vör ‘t Lidjesfestival uut te sloête of trök te pakke as heej gegrondje rieëje vör zeen. Dit zal dan gebuuëre nao ‘t in kinnis stélle van alle betrokke perti-jje. De Rogstaekers zulle zich heej onherroepelik op berope.

As de  **uutveurendje** tekstdichter/componist zich NEET aan dit reglemênt héltj, és HAE/ZEUJ soonger einige bepêrking verantwoeërdelik vör alle schaaj di-j dao uut ontstieët/of kân ontstaon vör De Rogstaekers. Dit geldtj ouch vör claims van de **uutveurendje** tekstdichter/componist van ‘t lidje woeëvan ( gedaeltelik ) gebroêk és gemaaktj.

**SLOT:**

Doeër ongerteikening van ‘t formeleer verklaore ongertaekenaars ‘t reglemênt te hebbe gelaeze en te kinne en onvuuërwaardelik heejmej in te stumme.

De organisatie en algehieël leî-jing van de lidjeswédstriêd, ‘t Lidjesfestival en opname van lidjes és hieëlemaol in hang van V.V. De Rogstaekers Wieërt. Dao woeë ‘t reglemênt neet in vuuërzuût, zal de beslissing genoeëme waere doeër De Rogstaekers Weert.

**Wieërt mei 2016**

**V.V. DE ROGSTAEKERS**

**Berto Weekers : 06 – 51 18 71 97**